Napoléon-Alexandre Labrie

**Napoléon-Alexandre Labrie**, C.I.M., (født 5. august 1893 i Godbout, døde 16. mai 1973 i Quebec) var den grunnleggende biskop av det katolske bispedømmet Baie-Comeau fra 1945 til 1956.
## Liv og virke
### Bakgrunn
Napoléon-Alexandre Labrie var sønn av Alfred Labrie. Han han fikk sitt fornavn fra sin onkel, Napoléon-Alexandre Comeau, en vidgjeten skikkelse fra de første årene med koloniseringen av *Côte-Nord*, og som fikk kallenavnet «Roi de la Côte-Nord». Han ble introdusert for studiet av latin i en alder av 10 år av eudistmisjonærer som nettopp hadde slått seg ned i regionen etter å ha blitt utvist fra Frankrike.

### Prest
Etter å ha studert blant eudistene ved *Collège Saint-Anne* i Nova Scotia og ved skolastikatet i Bathurst i New Brunswick, ble presteviet den 15. april 1922. Han utøvde sin tjeneste som misjonær blant *[[Innu|montagnais]]*indianere langs elven Betsiamites og blant andre indianersamfunn på *Côte-Nord*.

### Apostolisk vikar, biskop
Han ble utnevnt til apostolisk vikar for *Golfe Saint-Laurent* i mars 1938, og ble bispeviet 17. juli 1938 av kardinalerkebiskop Jean-Marie-Rodrigue Villeneuve O.M.I. av Québec; medkonsekrerende var biskop Patrice-Alexandre Chiasson C.I.M. av Bathurst i Canada, og biskop Patrick Albert Bray C.I.M. av Saint John i New Brunswick. 

Deretter ble han den første biskop av bispedømmet Golfe Saint-Laurent ved dets elevasjon den 24. november 1945.

Året etter flyttet han bispestolen fra Havre-Saint-Pierre til *Baie-Comeau* og han var med på å grunnlegge byen Hauterive, i selskap med en gruppe borgere, den 17. april 1948. Under sin tid i bispeembetet undertegnet han tre hyrdebrev brev med titlene *La Forêt* (1948), *La Côte-Nord et l'industrie sidérurgique* (1949), og *La forêt et le problème social dans le comté de Saguenay* (1950).

Etter at han trakk seg tilbake som biskop i 1956, av personlige grunner, ble han nasjonal president for *Œuvres pontificales de la Propagation de la Foi et de Saint-Pierre-Apôtre*, fra 1957 til 1968.

### Død
Han døde på Hôtel-Dieu i Quebec, den 16. mai 1973.

Biskop Labries levninger ble overført fra eudistenes kirkegård i Charlesbourg til *Saint-Joseph*-kirkegården i Manicouagan i anledning hundreårsjubileet for eudistenes ankomst til *Côte-Nord*, i 2003.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Armand-François-Marie de Charbonnel, O.F.M. Cap. (1802-1891) *1850
* Erkebiskop John Joseph Lynch, C.M. (1816-1888) *1859
* Kardinal Elzéar-Alexandre Taschereau (1820-1898) *1871
* Erkebiskop Louis Nazaire Bégin (1840-1925) *1888
* Erkebiskop Louis Joseph Napoléon Paul Bruchési (1855-1939) *1897
* Erkebiskop Joseph-Guillaume-Laurent Forbes (1865-1940) *1913
* Kardinal Jean-Marie-Rodrigue Villeneuve, O.M.I. (1883-1947) *1930
* Biskop *Napoléon-Alexandre Labrie* C.I.M. (1893-1973) *1938

## Referanser